eo sv da sv de da ko en da da da da eo da de da da fr pl da nb da da da da da da da da da da de
kajsavis . omsider . web-redaktionen
Web-redaktionen for kajsavis.dk er pt. en selvbestaltet gruppe bestående af:
Hans Jørn Storgaard Andersen, ansvarlig for teknik og indhold
Kaj Øgaard Sørensen, har det sidste ord i tilfælde af tvivl
Det er og må være sådan, fordi Kaj ikke råder over en Pc, der er tilsluttet Internet.  Men .. der er bestemt planer om at udvide gruppen med interesserede, der har lyst til at arbejde med mediet.
For eksempel er der oprettet en web-log, som er en elektronisk dagbog udgivet på en hjemmeside - men i avismæssig forstand er det mere end det: Det er en læserbrevkasse, hvor læserne kan kommentere de indlæg, som web-redaktionen fremkommer med. Hvis/når du gør brug af muligheden, så vær opmærksom på, at der kan gå nogen tid, før samme web-redaktion opdager, at nogen har indsendt en kommentar - som så skal godkendes, før den publiceres. Kompliceret? - ja, måske - men kun i starten. Der er mange roller i en avis web-log, og måske du skulle overtage en af dem:
administrator - må alt
redaktør - må næsten alt bortset fra at fyre administrator
journalist - kan publicere artikler uafhængigt af redaktøren (!) - som dog kan slette dem, hvis/såfremt/ifald ..
bidragyder - tja, vedkommende kan indlægge artikler, som dog kun publiceres, hvis redaktør eller journalist ser dem
abonnent - det er stadigvæk bedre end at være anonym (læser) - for man behøver ikke at gentage, hvem man er, når man kommenterer en artikel
læser - det er dog det laveste - nej, vi skal jo ikke alle skrive, uden læsere var den jo rent ud sagt gal
Dette er ordene for nu - igen modtages forslag med åbenhed og glæde ...